**Brynjar Lia** (født 1966) er en norsk historiker med Vest-Asia som spesialområde. Han har forsket mye på militante islamistiske grupper og har utgitt flere bøker innen sitt fagområde. Han er ansatt som professor ved Midtøstenstudier, Universitetet i Oslo. 

Lia tok Forsvarets russiskkurs i 1987. Han ble Cand.philol ved Universitetet i Oslo i 1996 med støttefagene arabisk og midtøstenkunnskap i tillegg til russisk, og dr. philos. samme sted i 2003. Hans hovedfagsoppgave omhandlet Det egyptiske muslimske brorskapet, og var basert på feltarbeid og omfattende arkivstudier i Kairo, med et toårig stipend fra Forskningsrådet. Doktorgradsavhandlingen var om politistyrkene til Den palestinske selvstyremyndigheten i perioden 1993–2000. Begge avhandlingene ble senere revidert og utgitt som bøker. 

Lia var ansatt i fast stilling som forsker ved Forsvarets forskningsinstitutt (FFI) fra 1996 til 2013. I 1999 ble han utnevnt som prosjektleder for FFIs første forskningsprosjekt på internasjonal terrorisme. Han ledet FFIs terrorismeforskning (TERRA-prosjektene) fra 1999 til 2011, bortsett fra perioden 2001–2002 da han var Visiting Fulbright Scholar ved Center for Middle Eastern Studies ved Harvard University i USA. I 2014 ble han ansatt som førsteamanuensis i Midtøstenstudier ved Universitetet i Oslo og fra 2015 som professor.

Han har hatt flere verv, deriblant leder for Senter for islam og midtøstenstudier ved IKOS (2014–2016), Faggruppeansvarlig for Midtøstenstudier ved IKOS (2016–2020) og styrerepresentant i *Nordic Society for Middle Eastern Studies* (2018–2019).

Han har utgitt flere bøker, deriblant *Architect of Global Jihad: The Life of Al Qaeda Strategist Abu Mus'ab al-Suri* (2008) som ble utgitt av Hurst Publishers og Columbia University Press. Boka ble omtalt i bokspaltene i *The Economist,* i *London Review of Books* og i *The New York Review of Books*.

Lia er blitt brukt av både norsk og internasjonale media som ekspertkommentator i spørsmål knyttet til al-Qaida og internasjonal terrorisme. I 2012 var han oppnevnt som sakkyndig vitne i rettssaken mot Anders Behring Breivik i Oslo tingrett og i straffesaken mot Mullah Krekar i Oslo tingrett og i Borgarting lagmannsrett. Han var også rettsoppnevnt sakkyndig i en mye omtalt rettssak i 2020 mot en norsk-pakistansk kvinne som var siktet for å ha sluttet seg til "Den islamske staten".

Bibliografi
-----------

* 1998: *The Society of the Muslim Brothers in Egypt 1928–42*, Ithaca Press
* 2005: *Globalisation and the Future of Terrorism: Patterns and Predictions*, Routledge
* 2006: *A Police Force without a State: A History of the Palestinian Security Forces in the West Bank And Gaza*, Ithaca Press
* 2007: *Building Arafat's Police: The Politics of International Police Assistance in the Palestinian Territories After the Oslo Agreement*, Ithaca Press
* 2008: *Architect of Global Jihad: The Life of Al Qaeda Strategist Abu Mus'ab al-Suri*, Hurst Publishers og Columbia University Press

Referanser
----------

1. ↑   www.hognes.net[Hentet fra Wikidata]
2. ↑   AlKindi, General Diamond Catalogue ID 97442[Hentet fra Wikidata]
3. ↑   Gudbrandsdølen Dagningen, utgitt 31. desember 1998, besøkt 7. juli 2021, «Brynjar Lia kom heim til Lesja med årets store juleoverrasking: Han har skrivi hovedfagoppgave om «Det muslimske brorskapet i Egypt»»[Hentet fra Wikidata]
4. ↑  Forsvarets forskningsinstitutt: Det palestinske politiet i klemme mellom okkupasjonsmakt og giverland «Arkivert kopi». Arkivert fra originalen 30. september 2007. Besøkt 11. desember 2006.
5. 1 2  «Brynjar Lia - Institutt for kulturstudier og orientalske språk». *www.hf.uio.no* **(norsk)**. Besøkt 7. juli 2021.  `|fornavn1=` mangler `|etternavn1=` i Authors list (hjelp)
6. ↑  Economist.com: Jihadism: The brains behind the bombs
7. ↑  Adam Shatz, "Laptop Jihadi". Bokanmeldelse av "Architect of Global Jihad: The Life of al-Qaida Strategist Abu Musab al-Suri"
8. ↑  Ahmed Rashid, "Jihadi Suicide Bombers: The New Wave". Bokomtale av syv bøker om jihadisme, deriblant "Architect of Global Jihad: The Life of al-Qaida Strategist Abu Musab al-Suri"
9. ↑  Brynjar Lia. "Muhajirat-fenomenet: Hvordan ble kvinner fra Europa rekruttert til ISIL, og hva var deres rolle i Kalifatet?" Norsk Nytt Tidsskrift 02/2019

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |